[{"text_idx": "#000000", "text": "Zegama-Aizkorri mendi maratoia, ekainaren 6an"}, {"text_idx": "#000001", "text": "Zegama-Aizkorri lasterketaren 19. edizioa 2020ko maiatzaren 24rako zegoen aurreikusita, baina Eusko Jaurlaritzaren, Espainiako Gobernuaren eta osasun elkarteen aholkuak jarraituta, bertan behera uztea erabaki zuten antolatzaileek."}, {"text_idx": "#000003", "text": "Orain, Zegama-Aizkorri mendi maratoiko antolakuntzak sare sozialen bidez jakinarazi berri duenez, osasun egoerak uzten badu, 2021. urteko ekainaren 6an jokatuko da Zegama-Aizkorri mendi maratoia, 2020ko maratoian izena emandakoekin. Golden Trail Serie zirkuituko lehen proba izango da."}, {"text_idx": "#000005", "text": "Lasterketa erdi mailako mendietan izango da, Aratz eta Aizkorri mendilerroetan zehar, EAEko tontorrik garaienetatik igaroz Aratz \u2013 Aizkorri \u2013 Aketegi. Zegama herritik (296 m.) abiatu eta Otzaurte gainera (652m.) heltzen da eta mendate honetatik aurrera, ingurune zoragarri batean zehar bide eta xenda liluragarrietan barrena zuhaizti ederrak, pagadiak gehienak, haitz biziko malkar zakarrak eta mendi-larreak tartekatzen dira. Teknikoa eta zailtasun handikoa."}, {"text_idx": "#000007", "text": "Sabadelleko mendi lasterketariak bere bederatzigarren garaipena lortu zuen lasterketa honetako gizonezkoen mailan, 3 h 52\u2032 48\u201d-ko denborarekin. Bartlomiej Przedwojewski poloniarrak, bigarren, eta Thibaut Baronian frantziarrak, hirugarren, podiuma osatu zuten, eta Ander In\u0303arra izan zen lehen euskalduna, 10. sailkatuta."}, {"text_idx": "#000008", "text": "Emakumezkoen mailan, Elie Anne Dvergsdal izan zen garaile. Suediarraren kasuan ere, aise irabazi egin zuen lasterketa, izan ere, +11\u2032 26\u201d aldearekin lortu baitzuen garaipena. Oihana Kortazar bosgarren sailkatu zen, euskaldunen artean hoberena."}, {"text_idx": "#000011", "text": "Ainara Uribarri Skymasters txapelketarako sailkatu da"}, {"text_idx": "#000014", "text": "Pasa den igandean lehiatu zuten 16 kilometro luze eta 901 metroko desnibel positiboa duen proba"}]